wickkiey/tamil-wikipedia-chunked huggingface dataset:
# அகர்தலா சட்டமன்றத் தொகுதி

## சட்டப் பேரவை உறுப்பினர்கள்

| ஆண்டு | சட்டமன்ற உறுப்பினர் பெயர் | கட்சி |
| --- | --- | --- |
| 1972 | அஜாய் பிஸ்வாஸ் | சுயேச்சை |
| 1977 | இந்திய பொதுவுடமைக் கட்சி |  |
| 1983 | மாணிக் சர்க்கார் |  |
| 1988 | பிபு குமாரி தேவி | இந்திய தேசிய காங்கிரசு |
| 1993 | நிருபன் சக்ரவர்த்தி | இந்திய பொதுவுடமைக் கட்சி |
| 1998 | சுதீப் ராய் பர்மன் | இந்திய தேசிய காங்கிரசு |
| 2003 |  |  |
| 2008 |  |  |
| 2013 |  |  |
| 2018 | பாரதிய ஜனதா கட்சி |  |
| 2022^ | இந்திய தேசிய காங்கிரசு |  |
| 2023 |  |  |
^இடைத்தேர்தல்
# அகர்தலா சட்டமன்றத் தொகுதி

## மேலும் பார்க்கவும்

- அகர்தலா
- திரிபுரா சட்டமன்ற தொகுதிகளின் பட்டியல்
- மேற்கு திரிபுரா மாவட்டம்
# திரிபுரா தேர்தல்கள்

**திரிபுரா தேர்தல்கள்** (*Elections in Tripura*) என்பது திரிபுரா மாநிலத்தில் நடைபெற்ற தேர்தல் குறித்த தகவல்கள் ஆகும். **திரிபுராவில் 1**952 முதல் தேர்தல் நடத்தப்பட்டு வருகிறது.  
1951-52 முதல் இந்தியப் பொதுத் தேர்தலில், திரிபுராவில் உள்ள வாக்காளர்கள் மக்களவைக்கு இரண்டு உறுப்பினர்களை நேரடியாகத் தேர்ந்தெடுத்தனர். சட்டப்பேரவைக்குத் தேர்தல் மூலம் 30 உறுப்பினர்களைத் தேர்ந்தெடுத்தனர்.  
1957 மற்றும் 1962 தேர்தல்களில், திரிபுராவில் உள்ள வாக்காளர்கள் 30 உறுப்பினர்கள் சட்டப்பேரவைக்குத் தேர்ந்தெடுத்தனர் (இரண்டு உறுப்பினர்கள் கூடுதலாக நியமிக்கப்பட்டுள்ளனர்). 1963-ல் மாநில சபை கலைக்கப்பட்டது. நடப்பு உறுப்பினர்கள் புதிதாக உருவாக்கப்பட்ட சட்டமன்றத்திற்கு மாற்றப்பட்டனர்.
# திரிபுரா தேர்தல்கள்

## மக்களவைத் தேர்தல்

திரிபுரா மக்களவைத் தேர்தல் முடிவுகள் பின்வருமாறு:
| 1952 | இந்திய கம்யூனிஸ்ட் கட்சி |  |  |
| --- | --- | --- | --- |
| 1957 | இந்திய தேசிய காங்கிரஸ் | இந்திய கம்யூனிஸ்ட் கட்சி |  |
| 1962 | இந்திய கம்யூனிஸ்ட் கட்சி | இந்திய கம்யூனிஸ்ட் கட்சி |  |
| 1967 | இந்திய தேசிய காங்கிரஸ் | இந்திய தேசிய காங்கிரஸ் |  |
| 1971 | இந்திய கம்யூனிஸ்ட் கட்சி (மார்க்சிஸ்ட்) | இந்திய கம்யூனிஸ்ட் கட்சி (மார்க்சிஸ்ட்) |  |
| 1977 | ஜனதா கட்சி | இந்திய தேசிய காங்கிரஸ் |  |
| 1980 | இந்திய கம்யூனிஸ்ட் கட்சி (மார்க்சிஸ்ட்) | இந்திய கம்யூனிஸ்ட் கட்சி (மார்க்சிஸ்ட்) |  |
| 1984 | இந்திய கம்யூனிஸ்ட் கட்சி (மார்க்சிஸ்ட்) | இந்திய கம்யூனிஸ்ட் கட்சி (மார்க்சிஸ்ட்) |  |
| 1989 | இந்திய தேசிய காங்கிரஸ் | இந்திய தேசிய காங்கிரஸ் |  |
| 1991 | இந்திய தேசிய காங்கிரஸ் | இந்திய தேசிய காங்கிரஸ் |  |
| 1996 | இந்திய கம்யூனிஸ்ட் கட்சி (மார்க்சிஸ்ட்) | இந்திய கம்யூனிஸ்ட் கட்சி (மார்க்சிஸ்ட்) |  |
| 1998 | இந்திய கம்யூனிஸ்ட் கட்சி (மார்க்சிஸ்ட்) | இந்திய கம்யூனிஸ்ட் கட்சி (மார்க்சிஸ்ட்) |  |
| 1999 | இந்திய கம்யூனிஸ்ட் கட்சி (மார்க்சிஸ்ட்) | இந்திய கம்யூனிஸ்ட் கட்சி (மார்க்சிஸ்ட்) |  |
| 2004 | இந்திய கம்யூனிஸ்ட் கட்சி (மார்க்சிஸ்ட்) | இந்திய கம்யூனிஸ்ட் கட்சி (மார்க்சிஸ்ட்) |  |
| 2009 | இந்திய கம்யூனிஸ்ட் கட்சி (மார்க்சிஸ்ட்) | இந்திய கம்யூனிஸ்ட் கட்சி (மார்க்சிஸ்ட்) |  |
| 2014 | இந்திய கம்யூனிஸ்ட் கட்சி (மார்க்சிஸ்ட்) | இந்திய கம்யூனிஸ்ட் கட்சி (மார்க்சிஸ்ட்) |  |
| 2019 | பாரதிய ஜனதா கட்சி | பாரதிய ஜனதா கட்சி | } |
# திரிபுரா தேர்தல்கள்

## சட்டமன்றத் தேர்தல்கள்

| ஆண்டு | # | கட்சி | இடங்கள் | வாக்கு% | கட்சி | இடங்கள் | வாக்கு % |  |  |  |
| --- | --- | --- | --- | --- | --- | --- | --- | --- | --- | --- |
| 1967 | 1ஆவது சட்டமன்றம் | இந்திய தேசிய காங்கிரசு | 27 | 57.95% | இந்தியப் பொதுவுடமைக் கட்சி (மார்க்சிஸ்ட்) | 2 | 21.61% | சசீந்திர லால் சிங் |  |  |
| 1972 | 2ஆவது சட்டமன்றம் | இந்திய தேசிய காங்கிரசு | 41 | 44.83% | இந்தியப் பொதுவுடமைக் கட்சி (மார்க்சிஸ்ட்) | 16 | 37.82% | சசீந்திர லால் சிங் |  |  |
| 1977 | 3ஆவது சட்டமன்றம் | இந்தியப் பொதுவுடமைக் கட்சி (மார்க்சிஸ்ட்) | 51 | 47.00% | திரிபுரா பழங்குடியினர் இளைஞர் சங்கம் | 4 | 7.93% | நிருபேன் சக்கரபர்த்தி |  |  |
| 1983 | 4ஆவது சட்டமன்றம் | இந்தியப் பொதுவுடமைக் கட்சி (மார்க்சிஸ்ட்) | 37 | 46.78% | இந்திய தேசிய காங்கிரசு | 12 | 30.51% | நிருபேன் சக்கரபர்த்தி |  |  |
| 1988 | 5ஆவது சட்டமன்றம் | இந்திய தேசிய காங்கிரசு | 32 | 47.85% | இந்தியப் பொதுவுடமைக் கட்சி (மார்க்சிஸ்ட்) | 26 | 45.82% | சுதிர் ரஞ்சன் மசூம்தர்
சமீர் ரஞ்சன் பர்மன் |  |  |
| 1993 | 6ஆவது சட்டமன்றம் | இந்தியப் பொதுவுடமைக் கட்சி (மார்க்சிஸ்ட்) | 44 | 44.78% | இந்திய தேசிய காங்கிரசு | 10 | 32.73% | தசரத் தேவ் |  |  |
| 1998 | 7ஆவது சட்டமன்றம் | இந்தியப் பொதுவுடமைக் கட்சி (மார்க்சிஸ்ட்) | 38 | 45.49% | இந்திய தேசிய காங்கிரசு | 13 | 33.96% | மாணிக் சர்க்கார் |  |  |
| 2003 | 8ஆவது சட்டமன்றம் | இந்தியப் பொதுவுடமைக் கட்சி (மார்க்சிஸ்ட்) | 38 | 46.82% | இந்திய தேசிய காங்கிரசு | 13 | 32.84% | மாணிக் சர்க்கார் | சமீர் ரஞ்சன் பர்மன் |  |
| 2008 | 9ஆவது சட்டமன்றம் | இந்தியப் பொதுவுடமைக் கட்சி (மார்க்சிஸ்ட்) | 46 | 48.01% | இந்திய தேசிய காங்கிரசு | 10 | 36.38% | மாணிக் சர்க்கார் | சமீர் ரஞ்சன் பர்மன் |  |
| 2013 | 10ஆவது சட்டமன்றம் | இந்தியப் பொதுவுடமைக் கட்சி (மார்க்சிஸ்ட்) | 49 | 48.11% | இந்திய தேசிய காங்கிரசு | 6 | 36.53% | மாணிக் சர்க்கார் | சுதிப் ராய் பர்மன் |  |
| 2018 | 11ஆவது சட்டமன்றம் | பாரதிய ஜனதா கட்சி | 36 | 43.59% | இந்தியப் பொதுவுடமைக் கட்சி (மார்க்சிஸ்ட்) | 16 | 42.22% | பிப்லப் குமார் தேவ் | மாணிக் சர்க்கார் |  |
| 2023 | 12ஆவது சட்டமன்றம் | பாரதிய ஜனதா கட்சி | 32 | 38.97% | இந்தியப் பொதுவுடமைக் கட்சி (மார்க்சிஸ்ட்) | 11 | 24.62% | மாணிக் சாகா | அனிமேசு தேப்பர்மா | } |
# மு. வெங்கடசுப்பா ராவ்

**சர் முத்த வெங்கடசுப்பா ராவ்** (*M. Venkatasubba Rao*)(18 சூலை 1878 - 30 திசம்பர் 1960) என்பவர் இந்திய வழக்கறிஞர், பரோபகாரர், சமூகவாதி மற்றும் நிர்வாகி ஆவார். இவர் சென்னை உயர் நீதிமன்ற நீதிபதியாகவும், பேரர் முகவராகவும் பணியாற்றினார்.
# மு. வெங்கடசுப்பா ராவ்

## இளமையும் கல்வியும்

வெங்கடசுப்பா ராவ் 1878ஆம் ஆண்டு சூலை 18ஆம் தேதி ஆந்திரப் பிரதேசத்தின் மேற்கு கோதாவரி மாவட்டத்தில் உள்ள ஆகிவீடு கிராமத்தில் பிறந்தார். சென்னை கிறித்துவக் கல்லூரியில் பட்டம் பெற்றார். பின்னர் சென்னை சட்டக் கல்லூரியில் சட்டம் பயின்றார்.
# மு. வெங்கடசுப்பா ராவ்

## பணி

தனது கல்வியை முடித்ததும், வெங்கடசுப்பா ராவ் சிவி குமாரசாமி சாத்திரியிடம் இளைய வழக்குரைஞராக பயிற்சிபெற்றார். 1903ஆம் ஆண்டில், இவர் சொந்தமாகப் பயிற்சி செய்யத் தொடங்கினார் மற்றும் 1 நவம்பர் 1921 அன்று சென்னை உயர் நீதிமன்றத்தின் பியூஸ்னே நீதிபதியாக நியமிக்கப்பட்ட முதல் இந்தியர் ஆனார்.
# இரியாசு-உசு-சலாதின்

**இரியாசு-உசு-சலாதின்** ( Riyaz-us-Salatin) ("ராஜாக்களின் தோட்டம்") என்பது1788 இல் வங்காளத்தில் வெளியிடப்பட்ட வங்காளத்தில் முஸ்லீம் ஆட்சி பற்றிய முதல் பிரித்தானியர் கால வரலாற்று புத்தகம் ஆகும். குலாம் ஹுசைன் சலீம் ஜைத்புரி இதை எழுதியுள்ளார்.
# இரியாசு-உசு-சலாதின்

## பெயக் காரணம்

இரியாசு என்றால் பாரசீக மொழியில் "தோட்டம்" எனப்பொருள் படும். சலாதின் என்பது "ராஜா" எனப் பொருள். எனவே இது "ராஜாக்களின் தோட்டம்" எனப் பொருள்.
# இரியாசு-உசு-சலாதின்

## உள்ளடக்கம்

வங்காளத்திற்கு முஸ்லிம் ஆட்சியைக் கொண்டு வந்த தெற்கு ஆப்கானித்தானைச் சேர்ந்த துருக்கி இனத்தைச் சேர்ந்த படைத்தளபதி பக்தியார் கில்ஜியின் வருகையுடன் புத்தகங்கள் தொடங்குகின்றன. பிளாசி சண்டை மற்றும் வங்காளத்தில் முஸ்லிம் ஆட்சியை முடிவுக்குக் கொண்டுவந்த ஆங்கிலேயர்களால் வங்காளத்தின் முஸ்லிம்கள் நவாப்களைத் தோற்கடிப்பதில் புத்தகங்கள் முடிவடைகின்றன. முகலாயப் பேரரசின் கீழும் சயிஸ்ட் கானின் வரலாற்றுச் சிறப்புமிக்க ஆட்சியின் கீழும் வங்காள சுபாவைப் பற்றிய செய்திகளில் சில தவறுகளும் இருக்கின்றன.
# கா. ப. இலட்சுமண ராவ்

திவான் பகதூர் **சர் காசர்கோடு பதனாசெட்டி இலட்சுமண ராவ்** (*K. P. Lakshmana Rao*)(15 திசம்பர் 1887 -?) சென்னை உயர்நீதிமன்றத்தின் நீதிபதியாக பணியாற்றிய இந்திய வழக்கறிஞர் ஆவார்.
# கா. ப. இலட்சுமண ராவ்

## ஆரம்ப கால வாழ்க்கை

இலட்சுமண ராவ் 1887ஆம் ஆண்டு திசம்பர் 15ஆம் தேதி மதராசில் ஒரு கவுட சாரஸ்வத் பிராமண குடும்பத்தில் பிறந்தார். இச்சமூக பிறப்பிடம் தென் கன்னட மாவட்டத்தில் உள்ளது. இலட்சுமண ராவ் தனது கல்வியைச் சென்னையில் பயின்றார். சென்னை மாநிலக் கல்லூரியில் பட்டம் பெற்றார். 1930-ல், இலட்சுமண ராவ் சென்னை உயர் நீதிமன்றத்தின் தற்காலிக நீதிபதியாக நியமிக்கப்பட்டார். சில ஆண்டுகளுக்குப் பிறகு இவரது நியமனம் உறுதி செய்யப்பட்டது. இவருடைய பதவிக்காலத்தில் இவர் விசாரித்த முக்கியமான வழக்குகளில் ஒன்று லட்சுமிகாந்தன் கொலை வழக்கு. சுதந்திரத்திற்கு முந்தைய ஆண்டான 1946ஆம் ஆண்டு பிறந்தநாள் கௌரவப் பட்டியலில் இவர் நைட் பட்டம் பெற்றார்.
# கா. ப. இலட்சுமண ராவ்

## விளையாட்டு வீரராக

இலட்சுமண ராவ் துடுப்பாட்ட வீரராக மதராசு துடுப்பாட்ட குழுவில் நடுத்தர விரைவு பந்து வீச்சாளராக இருந்தார். 1936-ல், தேர்ந்தெடுக்கப்பட்ட இவர் 1947-ல் குழுவின் அலுவலகப் பொறுப்பாளர்களில் ஒருவரானார்.  
இருப்பினும், இலட்சுமண ராவ் ஒரு டென்னிசு வீரராக மிகவும் பிரபலமானவர். 1917-ல் சென்னையில் நடைபெற்ற முதல் தென்னிந்தியப் புல்வெளி வாகையாளர் போட்டியில் இரட்டையர் பட்டத்தை வென்ற அணியின் ஓர் வீரராக இருந்தார்.
# குலாம் உசேன் சலீம்

**குலாம் உசேன் சலீம்** (*Ghulam Husain Salim*) ஒரு வரலாற்றாளர் ஆவார். இந்தியாவின் உத்தரப் பிரதேசத்தில் பிறந்த இவர் வங்காளத்திற்கு குடிபெயர்ந்தார். அங்கு *ஜார்ஜ் உட்னி* (கிழக்கிந்திய நிறுவனத்தின் வணிகக் குடியுரிமை) கீழ் பணியாற்றிய ஆங்கில கிழக்கிந்திய நிறுவனத்தில் அஞ்சல் அலுவலராக பணியாற்றினார். உட்னியின் வேண்டுகோளின் பேரில், வங்காளத்தின் வரலாற்றை இரியாசு-உசு-சலாதின் என்ற தலைப்பில் இயற்றினார். இது 1787-88 இல் முடிக்கப்பட்டது. இவர் 1817-18 இல் இறந்தார்.
# தான்னே தேவி கோயில்

**தான்னே தேவி கோயில்** ( Daunne Devi Temple) என்பது நேபாளத்தின் நவல்பராசி மாவட்டத்தில் அமைந்துள்ள துர்கையின் ஆலயமாகும். பர்தாகாட்டில் இருந்து தும்கிபாஸ் செல்லும் பாதையில் 1033 மீ.மீ. உயரத்தில் மலைப்பாதையில் இந்த கோயில் அமைந்துள்ளது. இக்கோயிலில் சிவாலயமும் உள்ளதால், சிரவண மாதத்தில் (ஆடி அல்லது ஆவணி) பக்தர்கள் அதிகளவில் வருகை தருகின்றனர்.
இக்கோயில் ஜங் பகதூர் ராணா என்பவரால் நிறுவப்பட்டதாக நம்பப்படுகிறது. கௌதம புத்தரின் தாய் மாயா தியானத்திற்காக வருகை தந்த இடமாகவும் நம்பப்படுகிறது..  
இக்கோயிலில் நடைபெற்ற தொல்லியல் ஆராய்ச்சியில் கோயிலுக்கு அருகில் மூன்று கல்வெட்டுகளும், பண்டைய நாணயங்களும் கண்டெடுக்கப்பட்டன.
# இந்திய பாசியியல் சங்கம்

**இந்திய பாசியியல் சங்கம்** (*Phycological Society of India*) 1962-ல் நிறுவப்பட்டு சங்கமாகப் பதிவு செய்யப்பட்டது. பேராசிரியர் எம். ஓ. பி. ஐயங்கார் சங்கத்தின் முதல் தலைவராக இருந்தார். பேராசிரியர் வித்யாவதி, முன்னாள் துணைவேந்தர், காகாதியா பல்கலைக்கழகம், தெலங்காணா, இதன் தற்போதைய தலைவராக உள்ளார்.  
இந்திய பாசியியல் சங்கம் பாசிகளின் பல்வேறு பிரிவுகளில் ஆய்வினை ஊக்குவிக்கிறது.
# இந்திய பாசியியல் சங்கம்

## வெளியீடுகள்

இச்சங்கம் **பைகோசு** எனும் 6 மாதத்திற்கு ஒரு முறை வெளியாகும் ஆராய்ச்சி இதழை வெளியிடுகிறது. இதனுடைய முதல் இதழ் ஏப்ரல் 1962-ல் வெளியிடப்பட்டது.
# பு. எ. விஜயம்

**புன்யான் எட்மண்ட் விஜயம்** (*Bunyan Edmund Vijayam*) (1933 -2019) நிலவியல் துறையில் பெரும் பங்களிப்பைக் கொண்ட ஒரு இந்திய நிலவியலாளர் ஆவார். அறிவியல் மற்றும் தொழிலக ஆய்வு மன்றத்தின் 1958-1959 தொழில்நுட்ப அறிக்கை, ஆந்திரா பல்கலைக்கழக ஆராய்ச்சியாளர்கள் குழுவின் தலைமையில் அறிவியல் விஷயங்களில் புதிய முன்னேற்றங்கள் ஏற்பட்டுள்ளன என்ற செய்தியை வெளிப்படுத்தியது,  
விசாகப்பட்டினம், ஆந்திரப் பல்கலைக்கழகத்தில் புவியியல் மாணவராக இருந்தபோதும், இவரும் இவரது சக ஆராய்ச்சியாளர்களும் ஏற்கனவே இத்துறையில் ஆராய்ச்சிகளை மேற்கொண்டு வந்தனர். 1954-1958 காலகட்டத்தில், விஜயம் கர்னூல் மாவட்டத்தின் சில பகுதிகளில் நிலவியல் ஆராய்ச்சியை மேற்கொண்டார். புவியியலாளர்களால் தொடர்ந்து குறிப்பிடப்படுகின்றன.
# மா. ஓ. பா. ஐயங்கார்

**மாந்தையம் ஓசூரி பார்த்தசாரதி ஐயங்கார்** (*Mandayam Osuri Parthasarathy Iyengar*)(15 திசம்பர் 1886 - 10 திசம்பர் 1963) அல்கா அமைப்பு, உயிரணுவியல், இனப்பெருக்கம் மற்றும் வகைப்பாட்டியல் ஆகியவற்றை ஆராய்ச்சி செய்த முக்கிய இந்திய தாவரவியலாளர் மற்றும் பாசியியல் நிபுணர் ஆவார். இவர் "இந்திய பாசியியலின் தந்தை" அல்லது "இந்தியாவில் அல்காலஜியின் தந்தை" என்று அழைக்கப்படுகிறார். இவர் இந்தியாவின் பாசியியல் சங்கத்தின் முதல் தலைவராக இருந்தார். இவர் முதன்மையாக வால்வோக்களில் ஆய்வு மேற்கொண்டார்.
# மா. ஓ. பா. ஐயங்கார்

## இளமை

ஐயங்கார் சென்னையில் பிறந்தார். இங்கு இவரது தந்தை ம. ஓ. அழசிங்கராச்சாரியார் ஒரு வழக்கறிஞராக பணியாற்றினார். இவரது குடும்பம், பணக்கார குடும்பம் வாழ்க்கையின் பல துறைகளில் சாதனைகளுக்குப் பெயர் பெற்றது. இந்து உயர்நிலைப் பள்ளியில் படித்த பிறகு, இவர் மாநிலக் கல்லூரியில் படித்தார். 1906-ல் இளங்கலைப் பட்டமும், 1909-ல் முதுகலைப் பட்டமும் பெற்றார்.
# மா. ஓ. பா. ஐயங்கார்

## ஆசிரியப் பணி

முதுகலைப் பட்டம் பெற்ற பின்னர், சென்னையிலுள்ள அரசு அருங்காட்சியகத்தில் கண்காணிப்பாளராகவும், 1911-ல் ஆசிரியர் கல்லூரியில் விரிவுரையாளராகவும் ஆனார். பின்னர் 1920-ல் மாநிலக் கல்லூரியில் தாவரவியல் பேராசிரியரானார். வழக்கமான கற்பித்தலைத் தவிரப் பாசிகளில் ஆய்வு மேற்கொண்டார் இவர் இங்கிலாந்தில் 1930-ல் இராணி மேரி கல்லூரியில் பேராசிரியர் எப். ஈ. பிரிட்சிச்சுடன் இணைந்து பணியாற்றினார். இங்கு இவர் முனைவர் பட்டம் பெற்றார்.
# மா. ஓ. பா. ஐயங்கார்

## பெருமை

*ஐயங்கரியா* (பங்க்டேரியேசி), *ஐயங்கரினா* (டெமடியேசி), *ஐயங்கரியல்லா* (ஸ்டிகோனெமடேசி) மற்றும் *பார்த்தசாரதியெல்லா* (ஸ்டிகோனெமடேசியே) உட்படப் பல உயிரலகுகளுக்கு இவரது பெயரிடப்பட்டுள்ளன. ஐயங்கார் ஒரு சுறுசுறுப்பான விளையாட்டு வீரர் மற்றும் நீச்சல் வீரர் ஆவார். 1925-ல் பாம்பனில் மூழ்கிய இரண்டு மாணவர்களைக் காப்பாற்றினார். இவர் சென்னையில் பில்லியர்ட்சு வாகையாளராகவும் இருந்தார்.
# மா. ஓ. பா. ஐயங்கார்

## இறப்பு

ஐயங்கார் பெருமூளை இரத்த உறைவு நோயால் 10 திசம்பர் 1963-ல் இறந்தார்.
# பிரத்யுமன் சிங் லோதி

**குன்வர் பிரத்யுமன் சிங் லோதி** (*Kunwar Pradyuman Singh Lodhi*) இந்தியாவைச் சேர்ந்த ஓர் அரசியல்வாதியாவார். இவர் இந்தோரியா அரச குடும்பத்தினரின் உறுப்பினரும் தலைவரும் ஆவார். 1857 ஆம் ஆண்டில் ஆங்கிலேயர்களுக்கு எதிராக புரட்சி செய்த இந்தோரியாவின் அரசன் கிசோர் சிங் லோதியின் வழித்தோன்றலாக இவர் அறியப்படுகிறார். மல்காரா தொகுதியிலிருந்து மத்திய பிரதேச சட்டமன்றத்திற்கு இவர் தேர்ந்தெடுக்கப்பட்டார். இந்திய தேசிய காங்கிரசு கட்சியின் உறுப்பினராக மத்தியப் பிரதேச சட்டப் பேரவையில் தேர்ந்தெடுக்கப்பட்ட உறுப்பினராக இருந்தார். 2020 ஆம் ஆண்டு சூலை மாதத்தில் இந்திய தேசிய காங்கிரசு கட்சியிலிருந்து விலகி, அதே நாளில், இவர் பாரதிய சனதா கட்சியில் சேர்ந்தார். 2023 சட்டமன்றத் தேர்தல் வேட்பாளராக பாரதிய சனதா கட்சி அறிவித்துள்ளது.
# ஆரிஃப் மசூது

**ஆரிஃப் மசூது** (*Arif Masood*) இந்தியாவைச் சேர்ந்த ஓர் அரசியல்வாதியாவார். இந்திய தேசிய காங்கிரசு கட்சியுடன் தொடர்புடைய இவர் 153 போபால் மத்திய சட்டமன்ற தொகுதியை பிரதிநிதித்துவப்படுத்தும் மத்திய பிரதேச சட்டமன்ற உறுப்பினராக அறியப்படுகிறார். 2018 ஆம் ஆண்டில் இந்திய தேசிய காங்கிரசு கட்சியின் சட்டமன்ற உறுப்பினராக முதல் முறையாக மத்திய பிரதேச சட்டமன்றத்திற்கு இவர் தேர்ந்தெடுக்கப்பட்டார். அப்போது மத்தியப் பிரதேசத்தில் இருந்த இரண்டு இசுலாமிய சட்டமன்ற உறுப்பினர்களில் இவரும் ஒருவராவார்.  
1998 ஆம் ஆண்டு மாநில சட்டக் கல்லூரியில் இளநிலை சட்டப் படிப்பை முடித்த பிறகு, 2000 ஆம் ஆண்டில் அரசு பெனசீர் கல்லூரியில் முதுகலைப் படிக்கும் போது ஆரிஃப் மசூது மாணவர் அரசியலில் நுழைந்தார். காங்கிரசு கட்சியில் தனது வாழ்க்கையைத் தொடங்கிய அவர் பின்னர் 2003 ஆம் ஆண்டில் சமாச்வாடி கட்சிக்கு மாறினார். ஆனால், 2007 ஆம் ஆண்டில் மீண்டும் காங்கிரசு கட்சிக்குத் திரும்பினார்.
# பசோரி சிங் மசுரம்

**பசோரி சிங் மசுரம்** (*Basori Singh Masram*) இந்தியாவைச் சேர்ந்த ஓர் அரசியல்வாதியாவார். 1945 ஆம் ஆண்டு நவம்பர் மாதம் 29 ஆம் தேதியன்று மாண்ட்லா மாவட்டத்தின் துகாரியா கிராமத்தில் இவர் பிறந்தார். இந்திய தேசிய காங்கிரசு கட்சியைச் சேர்ந்த இவர் 2009 ஆம் ஆண்டு நடைபெற்ற தேர்தலில் மத்தியப் பிரதேசத்தின் மண்டலா மக்களவைத் தொகுதியில் இருந்து 15 ஆவது மக்களவைக்கு தேர்ந்தெடுக்கப்பட்டார்.  
இவர் இதற்கு முன்பு கரஞ்சியா கிராம பஞ்சாயத்து போதர் வட்டத்தின் சர்பஞ்சாக இருந்தார். 1993-1998 ஆண்டுகள் காலகட்டத்தில் மத்தியப் பிரதேச சட்டமன்ற உறுப்பினராகவும் இருந்தார்.  
பசோரி சிங் மசுரம் ஒரு விவசாயியாக திண்டோரி மாவட்டத்தில் வசித்தார். இயீரா பாய் என்பவரை திருமணம் செய்து கொண்ட இவருக்கு இரண்டு மகள்கள் மற்றும் இரண்டு மகன்கள் உள்ளனர்.
# இராமேசுவர் நீக்ரா

**இராமேசுவர் நீக்ரா** (*Rameshwar Neekhra*) இந்தியாவைச் சேர்ந்த ஓர் அரசியல்வாதியாவார். இராமேசுவர் நிக்ரா என்றும் இவர் அழைக்கப்படுகிறார். இந்தி மொழி திரைப்படத்துறையின் மூத்த நடிகர் அசுதோசு ராணாவின் உறவினராகவும் அறியப்படுகிறார். சட்டம் படித்து பட்டதாரியான இவர் இந்திய தேசிய காங்கிரசு கட்சியின் உறுப்பினராக செயற்பட்டார். இந்தியாவின் மத்தியப் பிரதேசத்தின் நர்மதாபுரத்தில் இருந்து தொடர்ந்து இரண்டு முறை மக்களவை 7 மற்றும் 8 ஆவது மக்களவைக்கு பாராளுமன்றத்தின் கீழ் சபைக்கு தேர்ந்தெடுக்கப்பட்டார். ஒரு தசாப்தத்திற்கும் மேலாக மத்திய பிரதேச மாநில வழக்கறிஞர் மன்றத்தின் தலைவராக இருந்தார். 1987 ஆம் ஆண்டு முதல் 1989 ஆம் ஆண்டு வரை சேவா தளத்தின் தேசிய துணைத் தலைவர், மத்தியப் பிரதேச இளைஞர் காங்கிரசின் தலைவர் 1985-1987, டாக்டர் அரி சிங் கூர் பல்கலைக்கழகத்தில் மாணவர் சங்கத்தின் பல்கலைக்கழகத் தலைவர், 1968-1970 சிக்சக்கு காங்கிரசின் நிறுவனர் உறுப்பினராகவும் பொறுப்பு வகித்து தற்போது மத்தியப் பிரதேச காங்கிரசு கட்சியின் மூத்த துணைத் தலைவராகவும் உள்ளார்.
# அசாமிய காட்டு மல்லி

**அசாமிய காட்டு மல்லி** (தாவர வகைப்பாட்டியல்: *Jasminum nervosum*) என்பது மல்லிப் பேரினத்தைச் சார்ந்த, இருநூற்றிற்கும் மேற்பட்ட மல்லிகை இனங்களில் ஒன்றாகும். இப்பேரினம், பன்னாட்டு பூக்கும் தாவர மரபுநெறிமுறை குழுமத்தின் (APG IV) நான்காவது பதிப்பின் படி, முல்லைக் குடும்பத்திலுள்ள 29 பேரினங்களில் ஒன்றாக இடம் பெற்றுள்ளது. இந்த தாவர இனம் *யாசுமினம் நெர்வோசம்* என்ற தாவரவியல் பெயரால் அழைக்கப்படுகிறது. 1790 ஆம் ஆண்டு இவ்வினத்தினைப் பற்றிய தாவரவியல் முதற்குறிப்பு உள்ளது.
# அசாமிய காட்டு மல்லி

## வாழிடம்

அசாம், வங்காளதேசம், கம்போடியா, சீனா (China South-Central, China Southeast), கிழக்கு இமயமலை, ஆய்னான், லாவோஸ், மலாயா, மியான்மர், தைவான், தாய்லாந்து, திபெத்து, வியட்நாம் ஆகிய நாடுகள், இத்தாவரத்தின் தாயகமாகக் கருதப்படுகிறது. ஒகசவரா தீவுக்கூட்டத்தில் (Ogasawara-shoto), இத்தாவரம் உலகின் பிற இடத்திலிருந்து அறிமுகத் தாவரமாக இருக்கிறது.
# அசாமிய காட்டு மல்லி

## வேறு பெயர்கள்

- இவ்வினத்தின் பிற பெயர்களும், அப்பெயரினை பயன்படுத்திய தாவரவியலாளர் பெயரும், அவரது ஆண்டும் கீழே தரப்பட்டுள்ளன.
1. Jasminum amplexicaule var. elegans (Hemsl.) Kobuski in J. Arnold Arbor. 13: 174 (1932)
1. Jasminum anastomosans Wall. ex DC. in Prodr. 8: 305 (1844)
1. Jasminum anastomosans var. silhetense (Blume) C.B.Clarke in J.D.Hooker, Fl. Brit. India 3: 59 (1882)
1. Jasminum cinnamomifolium var. axillare Kobuski in J. Arnold Arbor. 20: 66 (1939)
1. Jasminum elegans (Hemsl.) Yamam. in Trans. Nat. Hist. Soc. Formosa 22: 410 (1932), nom. illeg.
1. Jasminum finlaysonianum Wall. ex G.Don in Gen. Hist. 4: 60 (1837)
1. Jasminum hemsleyi Yamam. in J. Soc. Trop. Agric. 5: 55 (1933)
1. Jasminum laurifolium var. villosum H.Lév. in Repert. Spec. Nov. Regni Veg. 13: 151 (1914)
1. Jasminum lindleyanum Blume in Mus. Bot. 1: 272 (1851)
1. Jasminum nervosum var. elegans (Hemsl.) L.C.Chia in Acta Phytotax. Sin. 2: 56 (1952)
1. Jasminum nervosum var. villosum (H.Lév.) L.C.Chia in Acta Phytotax. Sin. 2: 55 (1952)
1. Jasminum silhetense Blume in Mus. Bot. 1: 271 (1851)
1. Jasminum smalianum Brandis in Indian Trees: 451 (1906)
1. Jasminum stenopetalum Lindl. in Bot. Reg. 11: t. 918 (1826)
1. Jasminum subtriplinerve Blume in Mus. Bot. 1: 272 (1851)
1. Jasminum subtriplinerve var. parvifolium Regel in Index Seminum (LE, Petropolitanus) 1866: 92 (1867)
1. Jasminum trinerve Roxb. in Fl. Ind. 1: 93 (1820), sensu auct.
1. Jasminum trineuron Kobuski in Brittonia 4: 167 (1941)
1. Jasminum undulatum var. elegans Hemsl. in J. Linn. Soc., Bot. 26: 81 (1889)
# அசாமிய காட்டு மல்லி

## பேரினச்சொல்லின் தோற்றம்

அரபி மொழியில், *யாச<small>(அ)</small>மின்* (ياسمين), என்றும்; இந்த அரபிச்சொல்லுக்கு "இனிய நுறுமணமுள்ள தாவரங்கள்" என்பது பொருளாகும். பாரசீக மொழியில் *யாசுசுமின்* (یاسمین) என்றும்; உருது மொழியில் یاسمینی அல்லது یاسمین بو என்றும் அழைப்பர். மேலும், மல்லிப்பூவின் வாசனை எண்ணெக்கான பெயர்கள், சில கிரேக்க சொற்களோடு (iasme, iasmelaion) ஒப்பீடும் செய்யப்படுகிறது. 1570 ஆம் ஆண்டுகளில், பிரஞ்சு மொழியில் *jasmin* என்ற சொல்லும், அதற்கு முன்னர் *jessemin* என்ற சொல்லும் பயன்பாட்டில் இருந்துள்ளன. பிரஞ்சு மொழியில் இருந்து, பல செருமானிய மொழிகளில் இச்சொல்லின் வேறுபட்ட வடிவங்கள் தோன்றியது எனலாம். பதினாறாம் நூற்றாண்டில் இத்தாவர வகை இங்கிலாந்தில் முதன்முதலாக வளர்க்கப்பட்டதாக அறிய முடிகிறது.
# அசாமிய காட்டு மல்லி

## இவற்றையும் காண்க

- மல்லிகை இனங்களின் பட்டியல்
- சங்ககால மலர்கள்
# மாலதி ராவ்

**மாலதி ராவ்** ஓர் இந்திய எழுத்தாளர். இவர் 2007 ஆம் ஆண்டு ஆங்கிலப் புதினமான *திசாடர்லி விமன்* க்காக சாகித்ய அகாதமி விருதை வென்றார்.
# மாலதி ராவ்

## ஆரம்ப வாழ்க்கை மற்றும் பின்னணி.

மாலதி ராவ் (ஏப்ரல் 1930) கர்நாடகாவின் பெங்களூரில் சென்னகிரி பத்மநாப ராவ் மற்றும் ஸ்ரீமதி. பத்மாவதி தம்பதியினருக்கு மகளாகப் பிறந்தார். ஐந்து பெண் குழந்தைகளில் இவர் மூத்தவராவார். இருக்கு ஒரு அண்ணன் மற்றும் இரண்டு தம்பிகள் உள்ளனர். இளம் பெண்ணாக இருந்தபோது,ஜேன் ஆசுடன், பிரான்டே சகோதரிகள் மற்றும் லூயிசா மே அல்காட் ஆகியோரின் படைப்புகளால் ஈர்க்கப்பட்டார். எழுதுவதில் ஆர்வம் கொண்டிருந்தார் மற்றும் பெங்களூரு மற்றும் மைசூர் பல்கலைக்கழகங்களில் ஆங்கில இலக்கியத்தைத் தொடர்ந்தார். தனது பெண் கதை மாந்தர்களை கல்வி கற்ற, சுதந்திரமான வேலை செய்யும் பெண்ணாக உருவகப்படுத்தினார். பெங்களூரில் உள்ள விஜயா கல்லூரியில் ஆங்கில விரிவுரையாளராகவும், பழம்பெரும் பேராசிரியர் வி.டி. சீனிவாசன் கல்லூரியின் முதல்வராகவும் துறைத் தலைவராகவும் இருந்தார். ராவ் தனது ஆசிரியர் பணியின் பெரும் பகுதியை டெல்லியில் கழித்தார். தில்லி பல்கலைக்கழகத்தின் மிராண்டா ஹவுசில் ஆங்கில இலக்கியம் கற்பித்தார்.
# மாலதி ராவ்

## படைப்புகள்

மாலதி ராவ் மூன்று புதினங்கள், மூன்று சிறுகதைத் தொகுப்புகள் மற்றும் பல செய்தித்தாள் கட்டுரைகளை எழுதியுள்ளார். "*தி பிரிட்சு", "* *அண்டு இன் தெ பெனாரசு புளோவ்சு தெ கங்கா*" மற்றும் "*கம் பார் எ காபி ... பிளீசு"* ஆகியன இவரது குறிப்பிடத்தகுந்த படைப்புகளாகும்.  
2007 இல் வெளியிடப்பட்ட இவரது புதினமான *'திசார்டலி விமன்*<nowiki/>' மூலம் இவர் பரவலாக அறியப்பட்டார். இந்தக் கதை விடுதலைக்கு முந்தைய இந்தியாவில் இருந்த நான்கு பெண்கள் சமூக அடிமைக் கட்டமைப்பில் இருந்து வெளியேறியதனை அடிப்படையாகக் கொண்டது.இதற்காக இவர் குடியரசுத் தலைவரிடமிருந்து கௌரவ சாகித்ய அகாதமி விருதை வென்றார்.  
- *தி பிரிட்சு* (புதினம்), சாணக்யா பதிப்பகம் (தில்லி, இந்தியா), 1990
- *திசார்டலி விமன்* (புதினம்), துரோன்குவில் பதிப்பகம் (பெங்களூர், இந்தியா), 2005
- மூன்று சிறுகதைத் தொகுப்புகள்
- *இன்குவிசிசன்*
# மாலதி ராவ்

## விருதுகள்

- 2007 இல் சாகித்ய அகாதமி விருது
# சைலேந்திர பட்டேல்

**சைலேந்திர படேல்** (*Shailendra Patel*) இந்தியாவைச் சேர்ந்த ஓர் அரசியல்வாதியாவார். மத்தியப் பிரதேசத்தைச் சேர்ந்த இவர் இந்திய தேசிய காங்கிரசு கட்சியின் உறுப்பினரும் ஆவார்.
# சைலேந்திர பட்டேல்

## அரசியல் வாழ்க்கை

2013 ஆம் ஆண்டில் மத்தியப் பிரதேச சட்டமன்றத்தின் சட்டமன்ற உறுப்பினர் ஆனார்.  
2005 ஆம் ஆண்டில் முதல்வராகப் பதவியேற்ற சிவராச்சு சிங் சவுகானிடம், சைலேந்திரப் பாட்டில் 2017 ஆம் ஆண்டு வரை ஏன் அவர் தொகுதியான இச்சாவாருக்குச் செல்லவில்லை என்ற கேள்வியை எதிர்கொண்டார்  
படேல் 2019 இந்திய பொதுத் தேர்தலில் விதிசா மக்களவைத் தொகுதியுன் வேட்பாளராக இருந்தார்.
# சைலேந்திர பட்டேல்

## மேலும் பார்க்கவும்

- மத்தியப் பிரதேச சட்டமன்றம்
# குரங்கணி (தூத்துக்குடி மாவட்டம்)

**குரங்கணி** என்பது தமிழ்நாடு மாநிலத்தின் தூத்துக்குடி மாவட்டத்திலுள்ள ஒரு புறநகர்ப் பகுதியாகும். இராமாயணத் தொடர்புடைய ஊராக குரங்கணி விளங்குகிறது.  
கடல் மட்டத்திலிருந்து சுமார் 39.52 மீட்டர் உயரத்தில், என்ற புவியியல் ஆள்கூறுகள் கொண்டு குரங்கணி அமையப் பெற்றுள்ளது.  
இவ்வூரில், குரங்கணியம்மன் என்று அழைக்கப்படுகிற முத்துமாலையம்மன் கோயில் என்ற அம்மன் கோயில் ஒன்று நிர்மாணிக்கப்பட்டுள்ளது. இக்கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.
# பண்டாரு அச்சமாம்பா

**பண்டாரு அச்சமாம்பா** (Bandaru Acchamamba 1874– 1905) பெண்கள் இயக்கத்தின் ஆரம்பகால முன்னோடிகளில் ஒருவராவார். இவர் இந்தியாவின் ஆரம்பகால பெண்ணிய வரலாற்றாசிரியர்களில் ஒருவராகக் கருதப்படுகிறார். அச்சமாம்பா தனது சகோதரரின் வழிகாட்டுதலின் கீழ் தெலுங்கு, ஆங்கிலம் மற்றும் இந்தி ஆகிய மொழிகளில் உள்ள பழங்கால நூல்களைப் படித்தார், மேலும் இலக்கியம் மற்றும் பெண்கள் பிரச்சினைகளைப் பற்றி புரிந்துகொண்டார். தெலுங்கு மற்றும் ஐக்கிய இராச்சியப் பெண்களின் பல சுயசரிதைகளை எழுதினார், இது எதிர்கால வரலாற்றாசிரியர்களுக்கு இலக்கியப் பாதையை அமைத்தது. இவரது கதைகள் அந்த காலத்தின் சமூக நிலைமைகளையும் பெண்களின் பிரச்சினைகளையும் பிரதிபலிக்கின்றன.
# பண்டாரு அச்சமாம்பா

## ஆரம்ப வாழ்க்கை மற்றும் பின்னணி

பண்டாரு அச்சமாம்பா 1874 ஆம் ஆண்டு ஆந்திராவின் கிருஷ்ணா மாவட்டத்தில் உள்ள பெனுகஞ்சிப்ரோலு என்ற சிறிய கிராமத்தில் பிறந்தார். *திவானாக* (மாநில அரசாங்கத்தில் அமைச்சர்) இருந்த இவரது தந்தை இவருக்கு ஆறு வயதாக இருந்தபோது காலமானார். தனது தாய்வழி மாமா பண்டாரு மாதவ ராவினை தனது பத்தாம் வயதில் திருமணம் செய்து கொண்டார், மேலும் பதினேழாவது வயதில் அவருடன் குடும்ப வாழ்க்கையைத் தொடங்கினார். இவரது சகோதரர் நாக்பூருக்குப் படிப்பைத் தொடரச் சென்ற பிறகு, அச்சமாம்பா வங்காளம் மற்றும் குசராத்தி மற்றும் சிறிது சமஸ்கிருதம் ஆகியவற்றைக் கற்றுக்கொண்டார்.  
ஒருகண்டி சுந்தரி ரத்னமாம்பாவுடன் சேர்ந்து, அச்சமாம்பா கடலோர ஆந்திராவில் 1902 ஆம் ஆண்டு மச்சிலிப்பட்டினத்தில் *பிருந்தாவன இசுதிரீலா சமாசம்* (பிருந்தாவனா பெண்கள் சங்கம்) என்ற பெயரில் முதல் பெண்கள் சங்கத்தை நிறுவினார். 1903 ஆம் ஆண்டில், மாநிலம் முழுவதும் பயணம் செய்தார் மற்றும் பல பெண்கள் அமைப்புகளை நிறுவ மற்றவர்களுக்கு உதவினார்.  
அச்சமாம்பா 18 சனவரி 1905 அன்று தனது 30வது வயதில் இறந்தார்.
# பண்டாரு அச்சமாம்பா

## இலக்கியப் பணி

அச்சமாம்பா பல சிறுகதைகள், பெண்கள் பிரச்சனைகள் பற்றிய கட்டுரைகளை எழுதினார். *அபாலா சச்சரித்ர ரத்னமாலா* என்றழைக்கப்படும் 34 பெண்களின் வாழ்க்கை வரலாறுகளின் தொகுப்பினால் இவர் பரவலாக அறியப்படுகிறார்.  
- *தன திரயோதசி*
- *அபாலா சச்சரித்ர ரத்னமாலா*
- *பீடா குடும்பம்* (ஏழை குடும்பம்)
- *கானா*
- *சதகம்* ( *நூறு கவிதைகளின் சுழற்சி* )  
*இந்து சுந்தரி* மற்றும் *சரஸ்வதி* இதழ்களில் வெளியான கட்டுரைகள்,  
- *தம்பதுல பிரதம கலஹமு* (ஒரு ஜோடியின் முதல் தகராறு)
- *வித்யாவந்துலகு யுவத்துலகோக விண்ணபமு* (படித்த பெண்களுக்கு ஒரு வேண்டுகோள்)
- *ஸ்த்ரிவித்யா பிரபாவம்* (பெண் கல்வியின் பலம்)  
இவர் நீண்ட பயணம் செய்து பல அறிஞர்களுடன் உரையாடினார்.
# சத்யநாராயண் பவார்

**சத்யநாராயண் ஆசுராம்ச்சி பவார்** (Satyanarayan Pawar) இந்தியாவைச் சேர்ந்த ஓர் அரசியல்வாதியாவார். 1944 ஆம் ஆண்டு பிப்ரவரி மாதம் 13 ஆம் தேதியன்று இவர் பிறந்தார். சமூக சேவகரான இவர் இந்தியாவின் மத்திய பிரதேச மாநிலத்தின் 8ஆவது மக்களவையின் நாடாளுமன்ற உறுப்பினராக இருந்தார்  
பவார் மத்திய பிரதேசத்தின் கோலி இனத்தைச் சேர்ந்தவர். ஜூன் 2022 ஆம் ஆண்டு சூன் மாதத்தில் இவர் இந்திய தேசிய காங்கிரசு கட்சியால் மத்திய தேர்தல் குழுவின் தலைவராக நியமிக்கப்பட்டார்.
# இரோசுமிலா பட்டாச்சார்யா

**இரோசுமிலா பட்டாச்சார்யா** (Roshmila Bhattacharya) ஒர் இந்தியப் பத்திரிகையாளர், எழுத்தாளர் மற்றும் ஆசிரியர் ஆவார், இவர் தி டைம்சு குழுமத்தின் வெளியீடான *மும்பை மிரரில்* 2013 முதல் பணியாற்றி வருகிறார். 1980 களில் தனது தொழில் வாழ்க்கையைத் தொடங்கிய இவர், *இந்துஸ்தான் டைம்ஸ்*, *தி ஏசியன் ஏஜ்*, *தி டைம்ஸ் ஆஃப் இந்தியா* மற்றும் *தி இந்தியன் எக்ஸ்பிரசு* ஆகிய செய்தித்தாள்களிலும், *பிலிம்பேர்*, *இசுகிரீன்* மற்றும் *தி இல்லஸ்ட்ரேட்டட் வீக்லி ஆஃப் இந்தியா* உட்பட பல பத்திரிகைகளிலும் பணியாற்றினார். இவர் *பேட் மேன்* மற்றும் *மேட்டினி மென்: எ ஜர்னி துரூ பாலிவுட் ஆகிய* இரண்டு நூல்களை எழுதியுள்ளார்: .
# இரோசுமிலா பட்டாச்சார்யா

## வாழ்க்கை

டார்ஜீலிங் மற்றும் சில்லாங்கில் வளர்ந்த பட்டாச்சார்யாவின் தந்தை பாரத ஸ்டேட் வங்கியில் ஊழியராக இருந்தார்.. ஆரம்பகாலங்களில் ஒரு விமானப் பணிப்பெண்ணாகவோ அல்லது விண்வெளி வீரராகவோ ஆக வேண்டும் என விரும்பினார். *தி இல்லஸ்ட்ரேட்டட் வீக்லி ஆஃப் இந்தியாவின்* அப்போதைய ஆசிரியர் *பிரிதிஷ் நந்தியை* சந்தித்ததைத் தொடர்ந்து ஆறு வார பயிற்சிக்குப் பிறகு அந்தப் பத்திரிகையில் சேர்ந்தார். அந்தப் பத்திரிகையின் "*இடியட் பாக்ஸ்*" எனும் பகுதியில் எழுதி வந்தார். பின்னர்*, டைம்ஸ் ஆஃப் இந்தியா* செய்தித்தாளில் மூன்று மாதங்கள் பணியாற்றினார், மேலும் அவரது பயிற்சி வகுப்பு முடிந்ததும்,*பிலிம்பேரில்* சேர்ந்தார்.  
நடிகரும் தயாரிப்பாளருமான குல்ஷன் குரோவரின் வாழ்க்கையை விவரிக்கும் அங்கீகரிக்கப்படாத வாழ்க்கை வரலாற்றுப் புத்தகமான *பேட் மேன்* மூலம் பட்டாச்சார்யா எழுத்தாளராக அறிமுகமானார். இது செகண்ட் ஹவுசு பதிப்பகத்தால் 20 சூலை 2019 அன்று வெளியிடப்பட்டது, இந்த நூல் விமர்சகர்களிடமிருந்து கலவையான கருத்துக்களைப் பெற்றது.
# இரோசுமிலா பட்டாச்சார்யா

## நூல் பட்டியல்

-
-
# தாரா மோகனன்

| இந்தியன் |
| --- |
**தாரா மோகனன்** (Tara Mohanan) ஒரு மொழியியலாளர் மற்றும் *தின்கியூ* என்ற கல்வி அமைப்பின் இணை நிறுவனர் ஆவார். இவர் இந்தி, மலையாளம் மற்றும் பிற தெற்காசிய மொழிகளில் சொற்பொருள், சொற்றொடரியல், உருபனியல் மற்றும் ஒலியனியல் துறைகளில் பணியாற்றுவதற்காக அறியப்படுகிறார் . இவரது கணவர் மொழியியல் அறிஞர் கே.பி.மோகனன் ஆவார் .
# தாரா மோகனன்

## கல்வி வாழ்க்கை

மோகனன் கோழிக்கோடு பல்கலைக்கழகத்தில் ஆங்கில இலக்கியத்தில் இளங்கலை மற்றும் முதுகலைப் பட்டம் பெற்றார், அதைத் தொடர்ந்து ஆங்கிலம் மற்றும் வெளிநாட்டு மொழிகளின் மத்திய நிறுவனத்தில் மொழியியலில் எம்.லிட் பட்டம் பெற்றார். மோகனன் 1990 இல் இசுட்டான்போர்டு பல்கலைக்கழகத்தில் *ஆர்கியூமெண்ட்சு இன் இந்தி* என்ற தலைப்பில் மொழியியலில் முனைவர் பட்டம் பெற்றார்.அதில், அனுபவ தரவுகளின் அடிப்படையில் இந்தித் தொடரியல் முறையினை விவரிக்க ஒரு தனித்துவமான இலக்கண முறைமையை அறிமுகப்படுத்தினார். 2006 வரை சிங்கப்பூர் தேசிய பல்கலைக்கழகத்தில் மொழியியலைக் கற்பித்தார், அங்கு கே.பி. மோகனனுடன் மொழியியலில் இளங்கலை திட்டத்தை வடிவமைத்தார்.
# தாரா மோகனன்

## கல்வி வாழ்க்கை

### இந்தித் தொடரியல் பங்களிப்புகள்

மோகனனின் ஆய்வுக் கட்டுரை, *ஆர்கியூமெண்ட்சு இன் இந்தி* (1994 இல் *இந்தியில் வாத அமைப்பு*) என்ற புத்தகமாக வெளியிடப்பட்டது), இந்தி மற்றும் பிற தெற்காசிய மொழிகளின் தொடரியல் ஆய்வில் நீடித்த தாக்கத்தை ஏற்படுத்தியது. இந்தியில் பொருள் ஒருங்கிணைப்புப் பற்றிய இவரது கட்டுரை, இலக்கண வகைகள் மற்றும் இலக்கண செயல்பாடுகளின் கோட்பாட்டுப் பிரிவை மேலும் விரிவுபடுத்த உதவியது.
# தாரா மோகனன்

## படைப்புகள்

- *சிலபிள் இசுரக்சர் இன் மலையாளம்* -1989
- *ஆர்கியூமெண்ட்சு இன் இந்தி* -1990
- *ஆர்க்கியுமெண்ட் இசுர்க்சர் இன் இந்தி - 1994*
# அனிந்திதா கோசு

**அனிந்திதா கோசு** (Anindita Ghose) மும்பையில் உள்ள ஓர் இந்திய எழுத்தாளர், பத்திரிகையாளர் மற்றும் ஆசிரியர் ஆவார். இவரது முதல் புதினம், *தி இல்லுமினேட்டடு*, 2021 இல் இந்தியாவிலும் சர்வதேச அளவிலும் 2023 இல் வெளியிடப்பட்டது.
# அனிந்திதா கோசு

## வாழ்க்கை

கோசு மும்பைப் பல்கலைக்கழகத்தில் மொழியியலில் முதுகலைப் பட்டம் பெற்றார். *கொலம்பியா பல்கலைக்கழகத்தின் கிராஜுவேட் ஸ்கூல் ஆஃப் ஜர்னலிசத்தில்* கலை மற்றும் கலாச்சார இதழியலில் முதுகலைப் பட்டம் பெற்றார். இவர் *டைம்ஸ் ஆஃப் இந்தியாவில்* பத்திரிகையாளராக தனது தொழில் வாழ்க்கையைத் தொடங்கினார். பின்னர் *மிண்டு* மற்றும் *வோக் இந்தியா* நிறுவனத்தில் சேர்ந்தார்.மும்பை கடற்கரையோரத்தில் உள்ள மீனவ கிராமமான மத் தீவில் வசிக்கிறார்.  
இவரது முதல் புதினமான *தி இல்லுமினேட்டடு* முதன்முதலில் இந்திய துணைக்கண்டத்தில் ஆர்பர்காலின்சு பதிப்பகத்தால், 2023ல் சர்வதேச அளவில் ஜீயசு (ப்ளூம்ஸ்பரி) தலைவராலும் வெளியிடப்பட்டது இது *கால் மீ பை யுவர் நேமின்* படைப்பாளியான ஆண்ட்ரே அசிமானால் 'அசாதாரணமான படைப்பு' என்று குறிப்பிடப்பட்டது.  
இவரது படைப்புகள் *தி கார்டியன்*, *தி கேரவன்*, *தி இந்து ,* *வோக்*, மற்றும் *கின்ஃபோக்* ஆகியவற்றில் வெளியிடப்பட்டது.
# காளிசரண் சோங்கர்

**காளிசரண் சோன்கர்** (Kalicharan Sonkar) ஓர் இந்திய அரசியல்வாதி மற்றும் சமாஜ்வாடி கட்சியின் தலைவரும் தலித் ஆர்வலர்ரும் ஆவார். இவர் தனது சகோதரர் உதித் ராஜ் உடன் இந்திய நீதிக்கட்சியின் இணை நிறுவனராக இருந்தார் மற்றும் அக்கட்சியின் மாநிலத் தலைவராக இருந்தார்.  
காளிசரண் சோன்கர் உத்தரபிரதேச மாநிலம் மிர்சாபூரின் சான்பே தொகுதியில் இருந்து சட்டமன்ற உறுப்பினராகத் தேர்வானார். இவர் ஏப்ரல் 2014 இல் சமாஜ்வாடி கட்சியில் சேர்ந்தார்
# காளிசரண் சோங்கர்

## ஆரம்ப வாழ்க்கை மற்றும் கல்வி

உத்தரபிரதேசத்தில் காடிக் (பட்டியல் வகுப்பினர்) குடும்பத்தில் பிறந்தவர். அலகாபாத் பல்கலைக்கழகத்தில் இளங்கலை மற்றும் எல் எல்பி பட்டமும் ஜவஹர்லால் நேரு பல்கலைக்கழகத்தில் முதுகலைப் பட்டமும் பெற்றார்.  
உத்தரப் பிரதேசம், உத்தரகாண்ட், மத்தியப் பிரதேசம் மற்றும் பீகார் ஆகிய மாநிலங்களில் தலித் அரசியலில் ஈடுபட்டார்.
# அப்சான் அஞ்சும்

**அப்சான் அஞ்சும்** (இந்தி: अफ़शां अंजुम) ஓர் இந்தியத் தொலைக்காட்சிப் பத்திரிகையாளர் மற்றும் தொகுப்பாளர். என்டிடிவி இந்தியாவில் மூத்த செய்தி ஆசிரியராகப் பணிபுரிந்தார். அஞ்சும் ஐசிசி உலகக்கிண்ணத் துடுப்பாட்டப் போட்டிகளைத் தொகுத்து வழங்கியதன் மூலம் பரவலாக அறியப்படுகிறார். மேலும், *கேல் இந்தியா* மற்றும் *கூக்லி* ஆகிய விளையாட்டு நிகழ்ச்சிகளை தொகுத்து வழங்குகிறார். ஐந்து முறை NT விருதை வென்றுள்ளார்.
# அப்சான் அஞ்சும்

## சொந்த வாழ்க்கை

அஞ்சும் புது தில்லியில் பிறந்தார். இவரது தந்தை *ஆவ்ரி இந்தியா லிமிடெட்* நிறுவனத்தில் பணிபுரிந்தார். இவருக்கு இரண்டு மூத்த சகோதரர்கள் உள்ளனர், ஒருவர் மரபணு பொறியியல் மற்றும் உயிரி தொழில்நுட்பத்திற்கான சர்வதேச மையத்தில் விஞ்ஞானியாவார்,மற்றொருவர் சொந்தமாக வணிக நிறுவனத்தை நடத்துகிறார். யுனிசெஃப் நிறுவனத்தில் பணிபுரியும் இடேனிசு அசீசை இவர் மணந்தார். தற்போது ஸ்ரீநகரில் வசிக்கிறார்.
# அப்சான் அஞ்சும்

## தொழில் வாழ்க்கை

அஞ்சும் தில்லி பல்கலைக்கழகத்தில் இதழியலில் இளங்கலைப் பட்டம் பெற்றார் மற்றும் 2006 இல் ஐக்கிய இராச்சியம், வேல்சு, கார்டிஃப் பல்கலைக்கழகத்தில் தாம்சன் அறக்கட்டளையில் ஒளிபரப்பு பத்திரிகையில் இந்தியாவின் இளம் பத்திரிகையாளர்களுக்கான பிரித்தானிய உதவித்தொகைக்குத் தேர்ந்தெடுக்கப்பட்டார். ஆஜ் தக் மூலம் நிருபராக தனது தொழில் வாழ்க்கையைத் தொடங்கினார் மற்றும் 2003 இல் என்டிடிவியில் சேர்ந்தார். அப்போதிருந்து, அவர் ஒரு நிருபராக இருந்து விளையாட்டுப் பிரிவில் மூத்த செய்தி ஆசிரியராகப் பணியாற்றினார்.
# அப்சான் அஞ்சும்

## விருதுகளும் பாராட்டுகளும்

அஞ்சும் 2007 மற்றும் 2014 ஆண்டுகளுக்கு இடையில் ஐந்து முறை 'இந்தியில் சிறந்த விளையாட்டு வழங்குநருக்கான NT விருதை வென்றுள்ளார் மாதவ் ஜோதி அலங்கார் போன்ற பல மதிப்புமிக்க விருதுகளையும் வென்றுள்ளார்.
# ஜேவி மனிசா

**ஜேவி மனிசா பசாசு** (JV Manisha Bajaj) ஓர் இந்திய எழுத்தாளர் மற்றும் திரைப்படத் தயாரிப்பாளர் ஆவார்.
# ஜேவி மனிசா

## ஆரம்ப வாழ்க்கை மற்றும் கல்வி

மனிசா புது தில்லியில் 19 செப்டம்பர் 1967 அன்று கீதா மற்றும் ஜனார்தன் பிரசாத் வர்மாவுக்கு மகளாகப் பிறந்தார். இவருக்கு மோனிகா அகவுரி எனும் சகோதரி உள்ளார். மனிசா தனது ஒன்பது வயதில் பட்டினியைப் பற்றி தனது முதல் கவிதையை எழுதினார். கவி சம்மேளனம் மற்றும் தூர்தர்ஷன் நிகழ்ச்சிகளில் பங்கேற்றுள்ளார்.
# ஜேவி மனிசா

## தொழில் வாழ்க்கை

தூர்தரசனில் அறிவிப்பாளராகச் சேர்ந்தார் மற்றும் பல தொலைக்காட்சித் திரைப்படம் மற்றும் தொடர்களில் நடித்தார். இந்திரா காந்தி தேசிய திறந்தநிலைப் பல்கலைக்கழகம், என்டிடிவி லைவ் இந்தியா, எஸ் எபி மற்றும் சன்சுகர் தொலைக்காட்சி ஆகியவற்றிலும் பணியாற்றியுள்ளார். செங்கோட்டையில் தேசியக் கவிஞராக பாடும் வாய்ப்பினைப் பெற்றார். மனிசாவின் சமூகப் பணி 2001 இல் தொடங்கியது, செய்தித்தாள்கள் மற்றும் பத்திரிகைகளுக்கு சாதி மறுப்புத் திருமணம் உள்ளிட்ட சமூகப் பிரச்சனைகள் தொடர்பாக எழுதியுள்ளார்.*யுக் யாத்ரா* (2013) என்பது உள்ளிட்ட நூல்களையும் வெளியிட்டுள்ளார்.
# ஜேவி மனிசா

## சொந்த வாழ்க்கை

மனிசா 1993 இல் தேவேந்திர குமார் பசாசை மணந்தார். இந்த தம்பதிக்கு பஞ்சம், பவன் என இரு மகன்கள் உள்ளனர்.<sup>&#x5B; *<span title="This claim needs references to reliable sources. (February 2023)">மேற்கோள் தேவை</span>* &#x5D;</sup>
# நிகத் காசுமி

**நிகத் காசுமி** ( ; 1958/59 - 20 சனவரி 2012) நிருபர் மற்றும் பரவலாக அறியப்பட்ட திரைப்பட விமர்சகர் ஆவார், இவர் உத்தரபிரதேசத்தின் அலகாபாத்தில் பிறந்தார், 1987 முதல் *தி டைம்ஸ் ஆஃப் இந்தியாவில்* பணிபுரிந்தார். 2012 இல் இவரது 53-ஆம் வயதில் மார்பகப் புற்றுநோயால் இறந்தார்.
# நிகத் காசுமி

## புத்தகங்கள்

- *இஃப் சேக்சுபியர் வாஸ் எ கன்* . எழுத்தாளர்கள் பட்டறை, 1984.
- *அயர் இன் தெ சோல்:* பாலிவுட்ஸ் ஆங்ரி இயர்ஸ். ஆர்பர்காலின்சு பதிப்பகம் இந்தியா, 1996 . .
- *தெ ட்ரீம் மெர்ச்சண்ட் ஆஃப் பாலிவுட்*. 1998..
- *டைம்ஸ் கைடு டூ ஹாலிவுட் பிளாக்பஸ்டர்*ஸ் . டைம்ஸ் குழு புத்தகங்கள்.
- *டைம்ஸ் மூவி கைடு* . 2007, டைம்ஸ் நிறுவனம் .
# சர்கி ஜம்மு

**சர்கி ஜம்மு** (Sarghi Jammu) ஒரு பஞ்சாபி எழுத்தாளர் மற்றும் கல்வியாளர் ஆவார். *அப்னே அப்னே மர்சியா என்ற* சிறுகதைத் தொகுப்பிற்காக 2021 ஆம் ஆண்டிற்கான தகான் பரிசுக்கான இறுதிப் போட்டியாளர்களில் இவரும் ஒருவராவர்.
# சர்கி ஜம்மு

## சுயசரிதை

இவர் பஞ்சாபி எழுத்தாளர் தல்பீர் சேத்தனின் மகள் ஆவார். இவர் பஞ்சாபி நாட்டுப்புறவியலில் முனைவர் பட்டத்தைப் பெற்றுள்ளார், தற்போது ஸ்ரீ குரு அங்கத் தேவ் கல்லூரி, காதுர் சாஹிப், தர்ன்-தரன் பஞ்சாப்பில் உதவிப் பேராசிரியராக உள்ளார். புத்தகத்திற்காக தஹான் பரிசுக்கான இறுதிப் போட்டியாளர்.
# மேனகா சிவதாசனி

**மேனகா சிவதாசனி** (Menka Shivdasani) ஓர் இந்தியக் கவிஞர் . 1986 ஆம் ஆண்டில், நிதின் முகதம் மற்றும் அகிலுடன் இணைந்து மும்பையில் *தி பொயட்ரி சர்க்கிளை* (கவிஞர் வட்டம்) நிறுவினார்.
# மேனகா சிவதாசனி

### கவிதை புத்தகங்கள்

- *நிர்வாணா அட் டென் ருபீ* - பிராக்சிஸ் நிறுவனம் மும்பை1990 இல் வெளியிட்டது.
- *ஸ்டெட்*, முதலில் 2001 இல் சம்பார்க்கால் வெளியிடப்பட்டது
- *சேஃப் ஹவுஸ்*. 2015
- *ஃப்ரேசில்*. 2018
# மேனகா சிவதாசனி

## பதிப்பாசிரியராக

- *தற்கால இந்திய கவிதைகளின் தொகுப்பு* (2004) பதிப்பு. யுனைடெட் ஸ்டேட்ஸ் மூலம் வெளியிடப்பட்டது.
- *பிரீடம் அண்ட் ஃபிசர்ஸ்* (1998): இந்தியாவின் சாகித்ய அகாதமியால் வெளியிடப்பட்ட சிந்தி பிரிவினைக் கவிதைகளின் தொகுப்பு.<sup>&#x5B; *<span title="This claim needs references to reliable sources. (July 2022)">மேற்கோள் தேவை</span>* &#x5D;</sup>
- *இப் தெ ரூப் லீக்ஸ், லெட் இட் லீக்ஸ்* இந்தியப் பெண்களால் எழுதப்பட்ட ஒரு தொகுப்பு, பெண்கள் மீதான ஆராய்ச்சிக்கான ஒலி மற்றும் படக் காப்பகங்கள், 2014
# மேனகா சிவதாசனி

## நேர்காணல்

- "ஒரு புத்தகம் ஒரு வாழ்நாள் மதிப்புள்ள சிந்தனை, உணர்வு மற்றும் அனுபவத்தின் வடிகட்டலாக இருக்க வேண்டும்"
- "ஒரு பெண், ஒரு இந்தியன் மற்றும் ஒரு சிந்தி என்பதில் பெருமிதம் கொள்கிறேன்" மென்கா ஷிவ்தாசனி
- "*மெங்கா ஷிவ்தாசனி: ஃபைவ் மினிட்ஸ் வித்* என்பது இந்தியாவின் சமகால கவிஞர்களுடன் நேர்காணல்களின் தொடர்" மென்கா ஷிவ்தாசனி
# மருளா (கவிஞர்)

**மருளா** ( IAST: Mārulā; fl. 13 ஆம் நூற்றாண்டு அல்லது அதற்கு முந்தைய) இந்தியாவைச் சேர்ந்த ஒரு சமசுகிருத மொழிக் கவிஞர்.சர்ங்கதராவின் *பத்ததி* மற்றும் சல்கானாவின் *சுக்திமுக்தாவலி* உட்பட ஆரம்பகால இடைக்கால சமசுகிருதத் தொகுப்புகளில் இவரது வசனங்கள் சேர்க்கப்பட்டுள்ளன.  
சல்கானாவின் *சுக்திமுக்தாவளி* (13 ஆம் நூற்றாண்டு) மற்றும் சர்ங்கதராவின் *பத்தாதி* (14 ஆம் நூற்றாண்டு) போன்ற சமசுகிருதத் தொகுப்புகளில் மருளாவின் வசனங்கள் சேர்க்கப்பட்டுள்ளதால் இவர் 13 ஆம் நூற்றாண்டு அல்லது அதற்கு முந்தைய காலத்தில் வாழ்ந்திருக்க வேண்டும் என்று கருதப்படுகிறது, இருப்பினும் இவர் வாழ்ந்த காலம் உறுதியாகத் தெரியவில்லை.  
சர்ங்கதராவின் *பத்தாதியில்* தனதாதேவாசுக்குக் கூறப்பட்ட ஒரு வசனத்தில் நான்கு புகழ்பெற்றவர்களின் பெயர்களில் ஒருவராக இவரது பெயரையும் குறிப்பிட்டுள்ளதன் மூலம் இவர் இவரது காலத்தின் புகழ்பெற்ற கவிஞராக இருந்திருக்க வேண்டும் என்று கருதப்படுகிறது.
# இயோகேந்திர சிங்

**இயோகேந்திர சிங்** (*Yogendra Singh (politician)*) இந்தியாவைச் சேர்ந்த ஓர் அரசியல்வாதியாவார். இந்திய தேசிய காங்கிரசு கட்சியின் உறுப்பினராக இவர் செயல்பட்டார்.
# இயோகேந்திர சிங்

## தனிப்பட்ட வாழ்க்கை

பிரீத்தி சிங் என்பவரை இவர் திருமணம் செய்து கொண்டார்.
# இயோகேந்திர சிங்

## அரசியல் வாழ்க்கை

2013 ஆம் ஆண்டில் இலக்னாடன் தொகுதியில் போட்டியிட்டு சட்டமன்ற உறுப்பினராக பதவிக்கு வந்தார். 2018 ஆம் ஆண்டிலும் இயோகேந்திர சிங் மீண்டும் தேர்ந்தெடுக்கப்பட்டார்.
# ஆதல் சிங் காஞ்சனா

**ஆதல் சிங் காஞ்சனா** (*Adal Singh Kansana*) ஓர் இந்திய அரசியல்வாதியாவார். மத்தியப் பிரதேச சட்டப் பேரவைக்கு சுமாவலியிலி தொகுதியிலிருந்து இவர் தேர்ந்தெடுக்கப்பட்டார். 1993 மற்றும் 1998 ஆம் ஆண்டுகளில் பகுசன் சமாச்சு கட்சியின் உறுப்பினராகவும் 2008 மற்றும் 2018 ஆம் ஆண்டுகளில் இந்திய தேசிய காங்கிரசு கட்சியின் உறுப்பினராகவும் தேர்தலில் போட்டியிட்டு மத்திய பிரதேச சட்டமன்ற உறுப்பினராகத் தேர்ந்தெடுக்கப்பட்டார். 2020 ஆம் ஆண்டின் மத்தியப் பிரதேச அரசியல் நெருக்கடியின் போது, இவர் மூத்த காங்கிரசு தலைவர் சோதிராதித்ய சிந்தியாவை ஆதரித்தார். பதவி விலகல் செய்து பின்னர் பாரதிய சனதா கட்சியில் சேர்ந்த 22 சட்டமன்ற உறுப்பினர்களில் இவரும் ஒருவராக இருந்தார்.
# இலகன்லால் குப்தா

**இலகன்லால் குப்தா** (*Lakhanlal Gupta*) இந்தியாவைச் சேர்ந்த ஓர் அரசியல்வாதியாவார். மத்திய பிரதேச மாநிலத்தைச் சேர்ந்த இவர் 1951 மற்றும் 1957 ஆம் ஆண்டுகளில் நடைபெற்ற பொதுத் தேர்தல்களில் வெற்றி பெற்றதன் மூலம் மத்தியப் பிரதேச சட்டப் பேரவையின் சட்டமன்ற உறுப்பினரானார். அரங்கு சட்டமன்றத் தொகுதியை இவர் பிரதிநிதித்துவப்படுத்தினார் இந்திய தேசிய காங்கிரசு கட்சியின் உறுப்பினராக மத்திய பிரதேசத்தின் ராய்ப்பூரில் இருந்து இந்திய நாடாளுமன்றத்தின் கீழ் சபையான மக்களவைக்கு இலகன்லால் குப்தா தேர்ந்தெடுக்கப்பட்டார்.
# வெண்தொண்டைக் கதிர்க்குருவி

**வெண்தொண்டைக் கதிர்க்குருவி** ( Lesser whitethroat ) என்பது ஒரு பறவை இனம் ஆகும். இது தென்மேற்கு மற்றும் மேற்கு மற்றும் மத்திய பேலார்டிக் தவிர மிதவெப்ப மண்டல ஐரோப்பாவில் இனப்பெருக்கம் செய்கிறது. இந்த சிறிய குருவி வரிசை பறவையானது குளிர்காலத்தில் தெற்கே சகாரா, அரேபியா, இந்திய போன்ற பகுதிகளிக்கு வலசை போகிறது.  
பாலினங்களுக்கு இடையில் வேறுபாடு என்பது கிட்டத்தட்ட இல்லை. இதன் முதுகு சாம்பல் நிறத்திலும், அடிப்பகுதி வெண்மையாகவும், கண்கள் வழியாக "கொள்ளைக்கார முகமூடி" போன்ற கருந்திட்டும் செல்லும். தொண்டை வெள்ளையாகவும், தலை சாம்பல் நிறத்திலும் இருக்கும் ஒரு சிறிய இனமாகும். இது சாதாரண கதிர்க்குருவியை விட சற்று சிறியது, மேலும் அந்த இனத்திற்கே உரிய கஷ்கொட்டை இறக்கைகள் மற்றும் ஒரே மாதிரியான தலை-முக நிற அமைப்பு இல்லை. வெண்தொண்டைக் கதிர்க்குருவி சில வினாடிகளுக்கு ஒருமுறை *டெக்...டெக்....டெக்* என குரல் கொடுக்கும்.  
பெரும்பாலான கதிர்குருவிகளைப் போல, இது ஒரு பூச்சியுண்ணி, ஆனால் சிறு பழங்கள் மற்றும் பிற மென்மையான பழங்களையும் உண்ணும். இது சமவெளிகளிலும் மற்றும் சாகுபடி நிலப்பகுதிகளிலும் காணப்படும் பறவையாகும். பெரிய புதர்கள் மற்றும் சில மரங்களில் கூடு கட்டுகிறது. மூன்று முதல் ஏழு முட்டைகளை இடும்.
# வெண்தொண்டைக் கதிர்க்குருவி

## வகைபிரித்தல்

வெண் தொண்டைக் கதிர்க்குருவியில் ஐந்து துணையினங்கள் அங்கீகரிக்கப்பட்டுள்ளன, மேலும் இவை மத்திய ஐரோப்பா மற்றும் ஆசியா முழுவதும் காணப்படுகின்றன:  
- *Curruca curruca curruca* - **வெஸ்டர்ன் லெசர் வைட்த்ரோட்** - வாழிடப்பகுதியின் மேற்கு பகுதிகள்
- *Curruca curruca blythi* - **வடகிழக்கு சிறிய வெண்தொண்டைக் கதிர்க்குருவி** - இவற்றின் வாழிடப்பரப்பின் கிழக்கு பகுதிகளில் காணப்படுகிறது.
- *Curruca curruca althaea* – **ஹியூமின் வெண்தொண்டை** – ஈரான், தெற்கு துர்க்மெனிஸ்தான் முதல் வடக்கு பாகிஸ்தான் மற்றும் மத்திய ஆசியா வரை
- *Curruca curruca minula* - தெற்கு கசகஸ்தான் முதல் மேற்கு சீனா வரை
- *Curruca curruca margelanica* - வடக்கு சீனா
# தீன்தயாள் குப்தா

**தீன்தயாள் குப்தா** (*Deendayal Gupta*) இந்தியாவைச் சேர்ந்த ஓர் அரசியல்வாதியாவார். இந்திய சுதந்திரப் போராட்ட செயற்பாட்டாளாராகவும் அறியப்படுகிறார். இந்திய தேசிய காங்கிரசு கட்சியைச் சேர்ந்த இவர் 1952 ஆம் ஆண்டில் மத்தியப் பிரதேச சட்டமன்றத்திற்கு தேர்ந்தெடுக்கப்பட்டார். இரவிசங்கர் சுக்லா அரசில் மத்தியப் பிரதேசத்தின் உணவுத் துறை அமைச்சராகப் பணியாற்றினார். 1956 ஆம் ஆண்டு முதல் 1957 ஆம் ஆண்டு வரை பம்பாய் மாநிலத்தின் உணவு, மறுவாழ்வு மற்றும் சமூக நலத்துறை அமைச்சராகவும் பணியாற்றினார். 1957 ஆம் ஆண்டில் மகாராட்டிர சட்டமன்றத்திற்கு தேர்ந்தெடுக்கப்பட்டார் மற்றும் இதன் துணைத் தலைவராகவும் பணியாற்றினார்.
# முன்னாலால் கோயல்

**முன்னலால் கோயல்** (Munnalal Goyal) இந்தியாவைச் சேர்ந்த அரசியல்வாதியாவார். குவாலியர் கிழக்கு தொகுதியிலிருந்து மத்தியப் பிரதேச சட்டமன்றத்திற்கு இவர் தேர்ந்தெடுக்கப்பட்டார். இந்திய தேசிய காங்கிரசின் உறுப்பினராக மத்திய பிரதேச சட்டமன்ற உறுப்பினராகத் தேர்ந்தெடுக்கப்பட்டார். 2020 மத்தியப் பிரதேச அரசியல் நெருக்கடியின் போது, இவர் மூத்த காங்கிரசு தலைவர் சோதிராதித்ய சிந்தியாவை ஆதரித்தார். பதவி விலகல் செய்து பின்னர் பாரதிய சனதா கட்சியில் சேர்ந்த 22 சட்டமன்ற உறுப்பினர்களில் இவரும் ஒருவராக இருந்தார்.
# புருசோத்தம் தாங்கி

**புருசோத்தம் தாங்கி** (*Purshottam Dangi*) இந்தியாவைச் சேர்ந்த ஓர் அரசியல்வாதியாவார். இந்திய தேசிய காங்கிரசு கட்சியின் உறுப்பினரான இவர் 2008 ஆம் ஆண்டு நடைபெற்ற தேர்தலில் மத்திய பிரதேசத்தின் பயோரா தொகுதியில் இருந்து 13 ஆவது சட்டமன்றத்திற்குத் தேர்ந்தெடுக்கப்பட்டார். முன்னதாக இவர் கிராம பஞ்சாயத்தான பதோனியா கிராமத்திற்கு (1999-2008) சர்பஞ்சாக இருந்தார். ஒரு விவசாயியாக மத்தியப் பிரதேசத்தின் ராச்கரின் பயோரா தாலுகாவில் வசிக்கிறார். சுமித்ரா தேவியை திருமணம் செய்து கொண்ட இவருக்கு மூன்று மகள்கள் மற்றும் ஒரு மகன் உள்ளனர்.
# சேகர் சௌத்ரி

**சேகர் சௌத்ரி** (Shekhar Choudhary) இந்தியாவைச் சேர்ந்த ஓர் அரசியல்வாதியாவார். இந்திய தேசிய காங்கிரசு கட்சியின் உறுப்பினரான இவர் கோட்டேகான் சட்டமன்றத் தொகுதியை பிரதிநிதித்துவப்படுத்தினார். முன்னதாக இவர் பாரதிய சனதா கட்சியின் உறுப்பினராக இருந்தார். 2008 ஆம் ஆண்டில் ல் அதே தொகுதியில் தேர்தலில் போட்டியிட்டார்
# சேகர் சௌத்ரி

## ஆரம்ப கால வாழ்க்கை

சபல்பூரில் பிறந்தார் சிறீ நாராயண் பிரசாத் சௌத்ரிக்கு மகனாகப் பிறந்தார். இவரது தந்தை மத்தியப் பிரதேசத்தின் சட்டமன்ற தொகுதியான படான் தொகுதியின் சட்டமன்ற உறுப்பினராகவும் இரண்டு முறை மாநிலங்களவை உறுப்பினராகவும் இருந்துள்ளார்.
# காந்திலால் பூரியா

ச  
**காந்திலால் பூரியா** (*Kantilal Bhuria*) இந்தியாவைச் சேர்ந்த ஓர் அரசியல்வாதியாவார். 1950 ஆம் ஆண்டு சூன் மாதம் முதல் தேதியன்று இவர் பிறந்தார். இந்திய தேசிய காங்கிரசு கட்சியின் உறுப்பினரான இவர் ஜூலை 2011 ஆம் ஆண்டு சூலை மாதம் வரை இந்திய குடியரசின் பழங்குடியினர் விவகார அமைச்சராக இருந்தார். 2009 ஆம் ஆண்டில் பிரதமர் மன்மோகன் சிங் தலைமையிலான ஐக்கிய முற்போக்குக் கூட்டணி -2 அரசாங்கத்தில் அமைச்சரவையில் ஓர் அமைச்சராக பதவி உயர்வு பெற்றார். முன்னதாக, இவர் வேளாண் அமைச்சகத்தின் இணை அமைச்சராகவும், நுகர்வோர் விவகாரங்கள், உணவு மற்றும் பொது விநியோக அமைச்சகத்தின் இணை அமைச்சராகவும் இருந்தார். இவருக்குப் பிறகு, மற்றொரு காங்கிரசுகாரர் வி கிசோர் சந்திர தியோ புதிய பழங்குடியினர் விவகார அமைச்சர் பொறுப்பு வகித்தார்.
# காந்திலால் பூரியா

## அரசியல் வாழ்க்கை

பூரியா 1998, 1999 மற்றும் 2004 ஆம் ஆண்டுகளில் மத்தியப் பிரதேசத்தில் உள்ள இயபுவா தொகுதியிலிருந்தும், 2009 ஆம் ஆண்டில் இரத்லம் தொகுதியிலிருந்தும் மக்களவைக்குத் தேர்ந்தெடுக்கப்பட்டார். 2014 ஆம் ஆண்டு நடைபெற்ற பொதுத் தேர்தலில் இரத்லம் தொகுதியில் தோல்வியடைந்தார். ஆனால் 2015 ஆம் ஆண்டு நடைபெற்ற இடைத்தேர்தலில் வெற்றி பெற்றார். 2019 ஆம் ஆண்டு நடைபெற்ற பொதுத் தேர்தலில் மீண்டும் தோல்வியடைந்தார், ஆனால் 2019 ஆம் ஆண்டு இயபுவா சட்டப்பேரவை இடைத்தேர்தலில் வெற்றி பெற்று மத்தியப் பிரதேச சட்ட சபைக்கு தேர்ந்தெடுக்கப்பட்டார்.
# சுவரூப் நாயக்கு

**சுவரூப் நாயக்கு** (*Swarup Nayak*) இந்தியாவின் ஒடிசா மாநிலத்தைச் சேர்ந்த ஓர் இசைக்கலைஞராவார். இசைக்கலைஞர், பாடலாசிரியர், திரைப் பாடகர் மற்றும் நடிகர் என பன்முகத் திறனுடன் இவர் செயற்பட்டார். 1962 ஆம் ஆண்டில் செயதேபு என்ற படத்தில் குழந்தையாக நடித்தபோது இவரது திரையுலக வாழ்க்கை தொடங்கியது.
# சுவரூப் நாயக்கு

## பிறப்பு மற்றும் குடும்பம்

1947 ஆம் ஆண்டு பிப்ரவரி மாதம் 8 ஆம் தேதியன்று கட்டாக்கு நகரத்தில் சுவரூப் நாயக்கு பிறந்தார். ஒடியா நடிகை பர்பதி கோசு இவரது சகோதரி என்றும், ஒடியா பாடலாசிரியர் சாரதா பிரசன்னா நாயக்கு இவர்களின் சகோதரர் என்றும் அறியப்படுகிறார்.
# சுவரூப் நாயக்கு

## இறப்பு

2023 ஆம் ஆண்டு அக்டோபர் மாதம் 27 ஆம் தேதியன்று கட்டாக்கில் உள்ள ஒரு தனியார் மருத்துவமனையில் சுவரூப் நாயக்கு இறந்தார். இறக்கும்போது இவருக்கு 76 வயதாகும்.
# மேற்கத்திய கருந்நிலைக் கதிர்க்குருவி

**மேற்கத்திய கருந்நிலைக் கதிர்க்குருவி** ( *Western Orphean warbler* ) என்பது *குர்ருகா* பேரினத்தைச் சேர்ந்த ஒரு சாதாரண கதிர்க்குருவி ஆகும். இந்த இனம் கோடையில் மத்தியதரைக் கடலைச் சுற்றி, மேற்கு ஐரோப்பா வழியாக, வடமேற்கு ஆப்பிரிக்கா வரை பரவுகிறது. இது குளிர்காலத்தில் சகாரா கீழமை ஆபிரிக்காவுக்கு வலசை போகிறது. இது வடக்கு மற்றும் வடமேற்கு ஐரோப்பாவிற்கு ஒரு அரிதாக திசைமாறி அலையும்.
# மேற்கத்திய கருந்நிலைக் கதிர்க்குருவி

## வகைபிரித்தலுலம், சொற்பிறப்பியலும்

இப்பறவையின் ஆங்கிலப் பெயர் கிரேக்கத் தொன்ம இசைக்கலைஞரும் பாடகருமான ஆர்ஃபியசைக் குறிக்கிறது. சிற்றினப் பெயரான *ஹார்டென்சிஸ்* என்பது இலத்தீன் மொழியில் "தோட்டம்" என்பதைக் குறிக்குப் பெயரிலிருந்து வந்தது.  
இதில் இரண்டு துணையினங்கள் சந்தேகத்திற்கு இடமின்றி ஏற்றுக்கொள்ளப்படுகின்றன, ஆனால் அவை தற்போது தனி இனங்களாகக் கருதப்படுகின்றன.
# மேற்கத்திய கருந்நிலைக் கதிர்க்குருவி

## விளக்கம்

இப்பறவை சிட்டுக்குருவியை விடப் பெரியதாக நீளம் வரை இருக்கும். முதிர்ந்த ஆண் பறவைகளுக்கு கருஞ்சாம்பல் நிற முதுகும், வெண்மையான அடிப்பகுதியும் இருக்கும். அலகு நீளமாகவும், கூரானதாகவும், கால்கள் கருப்பாகவும் இருக்கும். ஆண் பறவைக்கு அடர் சாம்பல் நிறத் தலையும், கருப்பு கண் பட்டையும், வெள்ளை தொண்டையும் இருக்கும். விழிப்படலம் வெண்மையாக இருக்கும். பெண்பறவைகளும் முதிர்ச்சியடையாத பறவைகளும் வெளிர் தலையும், வெளிர் மஞ்சள் நிற அடிப்பகுதியைக் கொண்டுள்ளன. அவற்றின் சாம்பல் முதுகில் பழுப்பு நிற சாயம் உள்ளது. இளம் பறவைகளில் விழிப்படலம் கருமையாக இருக்கும்.
# மேற்கத்திய கருந்நிலைக் கதிர்க்குருவி

## நடத்தையும் சூழலியலும்

குருவி வரிசையைச் சேர்ந்த இந்தச் சிறிய பறவை அடர்த்தி குறைந்த இலையுதிர் காடுகளில் காணப்படுகின்றது. புதர் அல்லது மரத்தில் கூடுகட்டி அதில் 4-6 முட்டைகள் இடுகின்றன. இது ஒரு பூச்சி உண்ணி ஆகும்.
# ககுந்து ஆறு

**ககுந்த் ஆறு** (Kakund River) இந்தியாவின் இராசத்தான் மாநிலத்திலுள்ள பாரத்பூர் மாவட்டம் & கரௌலி மாவட்டம் ஆகிய பகுதிகளில் பாயும் ஒரு சிறிய ஆறாகும். கரௌலி மாவட்டத்தின் மலைகளில் இருந்து பாயத் தொடங்கி பயனா தாலுக்காவின் தென்மேற்கு எல்லையில் நுழைகிறது. இவ்வாற்றின் நீர் பரேதா நீர்த்தேக்கத்தில் தேங்கியுள்ளது கட்டுமானம் 1866 ஆம் ஆண்டில் தொடங்கப்பட்டு 1897 ஆம் ஆண்டில் நிறைவடைந்தது. இந்த அணை நீர் மேலாண்மை மற்றும் பாசனத்தில் முக்கியப் பங்கு வகிக்கிறது.
# ககுந்து ஆறு

## புவியியல்

ககுந்த் ஆறு பயானா தாலுக்கா வழியாக பாய்கிறது. பயானா பகுதி நதியைத் தொடும் வடக்கு எல்லையைக் கொண்டுள்ளது. இது இறுதியில் காம்பீர் ஆற்றில் இறங்குகிறது. கிழக்கு நோக்கிய ஓட்டத்தையும் வெளிப்படுத்துகிறது.
# ககுந்து ஆறு

## பரேத்தா அணை

பரேத்தா அணை ககுந்த் ஆற்றின் மீது பரேத்தா கிராமத்திற்கு அருகில் அமைந்துள்ளது. இந்த ஆறு, கரௌலி மாவட்டத்தின் மலைகளில் இருந்து உருவாகிறது. 684.00 மில்லியன் கன அடி கொள்ளளவு கொண்ட இந்த அணை மாவட்டத்திற்கான குடிநீர் விநியோகம் மற்றும் நீர்ப்பாசன நோக்கத்திற்காக உதவுகிறது.
# ககுந்து ஆறு

## கிசன் சாகர் ஏரி

பயானாவிற்கு கிழக்கே சில கிலோமீட்டர் தொலைவில், பரேத்தா மலைப்பகுதியில், செயற்கையாக உருவாக்கப்பட்ட கிசன் சாகர் ஏரி உள்ளது. ககுந்து ஆற்றை அணைத்து இது உருவாக்கப்பட்டுள்ளது. குளிர்கால மாதங்களில், பல வகையான புலம்பெயர்ந்த பறவைகளின் வாழ்விடமாகவும், பருவமழைக்கு பிந்தைய மாதங்களில் இங்கு இனப்பெருக்கம் செய்யும் தாயக இனங்களுக்கும் இந்த ஏரி உதவுகிறது.
# ககுந்து ஆறு

## பரத்பூருக்கு நீர் வழங்கல்

ககுந்து ஆற்றின் நீரை தடுத்து நிறுத்துவதன் மூலம் பரேத்தா அணை என்ற அணைக்கட்டு, பரேத்தா கிராமத்தில் (பரத்பூர்) கட்டப்பட்டுள்ளது. இந்த அணை பரத்பூர் நகருக்கு குடிநீர் வழங்குவதற்கான முக்கிய ஆதாரமாக உள்ளது.
# கிழக்கத்திய கருந்நிலைக் கதிர்க்குருவி

**கிழக்கு கருந்நிலைக் கதிர்க்குருவி** ( *Eastern Orphean warbler* ) என்பது *குர்ருகா* பேரினத்தைச் சேர்ந்த ஒரு கதிர்க்குருவி ஆகும். இந்த இனம் கோடையில் மத்தியதரைக் கடலைச் சுற்றி, பால்கன் குடா வழியாக துருக்கி, காக்கேசியா மற்றும் சுற்றியுள்ள பகுதிகள் வழியாக நடு ஆசியா வரை காணப்படுகிறது. இது குளிர்காலத்தில் துணை- சகாரா ஆப்பிரிக்காவுக்கு வலசை போகிறது.  
இப்பறவை இப்பறவை சிட்டுக்குருவியை விடப் பெரியதாக 15-16 செமீ நீளம் வரை இருக்கும். இது சாதாரண கதிர்க்குருவிகளில் மிகப்பெரிய இனங்களில் ஒன்றாகும். முதிர்ந்த ஆண் பறவைகளுக்கு வெற்று கருஞ்சாம்பல் நிற முதுகு இருக்கும். அலகு நீளமாகவும், கூரானதாகவும், கால்கள் கருப்பாகவும் இருக்கும். ஆண் பறவைக்கு அடர் சாம்பல் தலை, கருப்பு கண் பட்டை மற்றும் வெள்ளை தொண்டை இருக்கும். விழிப்படலம் வெண்மையானது. பெண் பறவைகளும், முதிர்ச்சியடையாத பறவைகளும் வெளிர் தலையும், சிவப்பு நிற அடிப்பகுதியையும் கொண்டுள்ளன. அவற்றின் சாம்பல் முதுகில் பழுப்பு நிற சாயம் இருக்கும். இளம் பறவைகளின் விழிப்படலம் கருமையாக இருக்கும். இது மேற்கத்திய கருந்நிலைக் கதிர்க்குருவி படும் பாடலில் இருந்து மிகவும் மாறுபட்டது, இராப்பாடியை மிகவும் நெருங்கியதாக உள்ளது. அடர்த்தி குறைந்த இலையுதிர் காடுகளில் காணப்படுகின்றது. புதர் அல்லது மரத்தில் கட்டும் கூட்டில் 4-6 முட்டைகளை இடுகிறது. பெரும்பாலான கதிர்க்குருவிகளைப் போலவே, இப்பறவையும் ஒரு பூச்சியுண்ணி ஆகும்.
# பசிபிக் ரிம் (திணைநிலப்பகுதி)

**பசிபிக் விளிம்பு** (அல்லது **பசிபிக் வட்டம்**) என்பது அமைதிப் பெருங்கடல் சுற்றியுள்ள நில வட்டமாகும். பசிபிக் பள்ளத்தாக்கு பசிபிக் வட்டம் மற்றும் பசிபிக் பெருங்கடலின் தீவுகளைக் கொண்டுள்ளது. எரிமலை வளையம் வட்டம் மற்றும் பசிபிக் வட்டத்தின் புவியியல் இருப்பிடம் ஒன்றுக்கொன்று ஒன்றுடன் ஒன்று இணைகின்றன.